text: En film med sprængstof i
  03 december 2015 kl. 15.57
  Filmen Under Sandet, der fortæller historien om de unge tyskere, der blev sat til at fjerne miner ved vestkysten, har i dag premiere.
  Den foregår i klitterne på Skallingen og handler om en hidtil ufortalt del af den danske efterkrigshistorie.
  I maj 1945 blev flere hundrede unge tyske krigsfanger overdraget i danskernes varetægt. De var udset til at gøre det beskidte arbejde og fjerne de tusindvis af landminer, som tyskerne gravede ned i sandet ved den jyske vestkyst.
  Filmen har premiere i over 100 biografer over hele landet bl.a. i Varde, hvor TV SYD er med til premieren.
  